Man bou 'hoenderkerk' ná visie van God | Maroela Media
Die struktuur, wat al jare lank verlate staan, lok steeds nuuskierige reisigers en fotograwe na die heuwels van Magelang, sentraal Java.
Volgens die eksentrieke skepper is die gebou egter nie 'n hoender of 'n kerk nie. Daniel Alamsjah (67) het sowat 550 km daarvandaan in Jakarta gewerk toe hy 'n "Goddelike boodskap" ontvang het dat hy 'n gebedshuis in die vorm van 'n duif moet bou. "Miskien, weens my Christelike geloof, het baie mense gedink ek bou 'n kerk," het Alamsjah aan die Jakarta Globe gesê. "Maar dis nie 'n kerk nie. Dit was 'n gebedshuis. 'n Plek vir mense wat in God glo."
Hy het in 1989 deur Magelang gereis toe hy die landskap opmerk – soortgelyk aan dit wat hy in sy visie gesien het. "Ek het die hele aand lank gebid en die openbaring gekry dat ek die gebedshuis daar moet oprig."
Die gebedshuis moes in 2000 sy deure sluit, aangesien die boukoste te hoog was.
Talle persone van verskillende godsdienste, Boeddhiste, Moslems en Chritene, besoek steeds dié afgeleë gebedshuis om op hul eie manier te aanbid.